תאריך חתימת המסמך 7.4.21

			כתב תביעה 


בבית משפט השלום 								ת.א. 21/
בבת ים


התובעת:               נועה קנטור, ת"ז 57933038
                               מרחוב דרך הציונות 23, ראש העין 
   
ע"י ב"כ עו"ד אריאל פרייברג  (מ"ר 62254) 
		מרח' אבא הלל 7 , רמת גן
		טל' : 03-7412358  ,  פקס: 077-3180983
			דוא"ל: frei.ariel@gmail.com 

      – נ ג ד –

הנתבעים:                1. דוד בירון, ת"ז 055384879
	מרחוב ז'בוטינסקי 69, תל אביב 


                            2.  שירביט חברה לביטוח בע"מ ח"פ 512904608
  מרחוב יד חרוצים 18, נתניה
                            דוא"ל: agentclaims@shirbit.co.il


סוג התביעה ונושאה: פלת"ד 

הסעדים המבוקשים: פיצויים בשל נזקי גוף בהתאם לסמכותו של בית משפט נכבד זה.  

סכום האגרה:	710 ₪ (תקנה 34 לתוספת לתקנות בתי המשפט (אגרות), תשס"ז – 2007. 


תיקים קשורים: 	לא קיימים תיקים קשורים. 


[bookmark: _Hlk61960106]				הזמנה לדין (טופס 2 תקנה 10) 

הואיל ונועה קנטור הגישה למחוז שיפוט זה כתב תביעה נגדך, המצורף בזאת, אתם מוזמנים להגיש כתב הגנה בתוך 60 ימים מיום שהומצאה לכם הזמנה זו. 

לתשומת ליבכם, אם לא תגיש כתב הגנה לפי תקנה 130 לתקנות סדר הדין האזרחי, התשע"ט – 2018, תהיה לתובעת הזכות לקבל פסק דין שלא בפניך. 














חלק 2: 

(1) בעלי הדין : 

1. התובעת, ילידת 25.2.63, היתה בכל הזמנים הרלבנטיים לתביעה זו הנוסעת ברכב מס' 21-170-71(להלן: "הרכב").

2. הנתבע 1 היה בכל הזמנים הרלוונטיים לתביעה זו הנוהג ו/או המשתמש ברכב.

3. הנתבעת 2 הינה חברת ביטוח הפועלת כחוק בישראל, ובכל הזמנים הרלבנטיים לתביעה זו ביטחה את השימוש ברכב על פי הוראות פקודת ביטוח רכב מנועי (נוסח חדש) תש"ל – 1970.


(2) פירוט הסעד המבוקש באופן תמציתי: 

4. התובעת נפגעה בתאונת דרכים כהגדרתה בחוק הפיצויים לנפגעי תאונות דרכים. הנתבעת 2 ביטחה את השימוש ברכב בו אירעה התאונה בביטוח חובה ועל כן עותרת התובעת לפצותה בגין הנזקים שנגרמו לה בתאונה.  

(3) תמצית העובדות הנחוצות לביסוסה של עילת התביעה ומתי נולדה: 

5. בתאריך 5.1.18, בשעה 14:30 או בסמוך לכך, בחוף הצוק, בתל אביב, במהלך יציאתה מהרכב נתקלה רגלה בדלת הרכב והיא הוטחה ארצה אל המדרכה (להלן: "התאונה").

רצ"ב טופס הודעה על תאונה, אישור משטרה, רישיון רכב וצילום תעודת ביטוח חובה, מסומנים "כנספח 1" ומהווים חלק בלתי נפרד מכתב התביעה.

6. לאחר התאונה טופלה התובעת במוקד לרפואה דחופה שם אובחנה חבלה לברך שמאל ובדיקת הדמיה הדגימה שבר רוחבי בפיקה. לאחר קבלת טיפול רפואי ראשוני שוחררה התובעת לביתה כשרגלה נתונה בסד גבס, בהמלצה לנטילת משככי כאבים, זריקות נוגדי קרישה למשך שבועיים, היעזרות בקביים ומנוחה.

7. התובעת המשיכה במעקב הרפואי במסגרת קופת החולים, כעבור כחודש החלה להתנייד באמצעות הליכון אך התקשתה מאוד בתזוזה, סבלה מחוסר יציבות ואירוע נפילה. נוכח הפגיעה הקשה והקושי הרב ניתנה לתובעת חופשת מחלה למשך 90 ימים. 

8. התובעת אשר המשיכה לסבול מכאבים והגבלה בתנועות ברך שמאל הופנתה לביצוע תרגול הליכה ואפוסתרפיה כמו המשך נטילת משככי כאבים ומנוחה בהתאם לצורך.

רצ"ב תעודות רפואיות, מסומנות "כנספח 2" ומהוות חלק בלתי נפרד מכתב התביעה. 

9. מאז התאונה סובלת התובעת מכאבים ומהגבלה בתנועות ברך שמאל, מקושי בהליכה ועמידה ממושכות, מקושי בעליה וירידת מדרגות, מקושי בהליכה בשטחים שאינם מישוריים, מקושי בכיפוף, חוסר יציבות וקושי במעברים והטיפולים בה צפויים להימשך גם בעתיד. 

10. התובעת מנהלת חנות אופנה וביגוד, עבודה הכרוכה מעצם טיבה וטבעה בעמידה ממושכת וביצוע פעולות פיזיות, מתקשה בביצוע עבודתה מחמת התאונה ותוצאותיה, נאלצה לצמצם את היקפה, נזקקה להפוגות ממושכת במהלכה ונגרמו לה הפסדי השתכרות.

11. התובעת מוגבלת מאז התאונה בביצוע פעולות יומיומיות שונות ובניהול משק ביתה, נזקקת לעזרת הזולת ותמשיך להיזקק לה גם בעתיד. 

12. עקב מגבלותיה הנובעות מהתאונה נזקקת התובעת לשימוש מוגבר במוניות ולהסעות מיוחדות, ותיזקק לכך גם בעתיד. 
                       
(4) פירוט העובדות המקנות סמכות לבית המשפט 

13. לבית משפט נכבד זה הסמכות לדון בתביעה על פי מהותה, ערכה ומקום ניהול עסקי הנתבעת.

חלק 3 
14. להלן פירוט נזקי התובע:
1. נזק מיוחד:  
(1)  הפסדי השתכרות בעבר –			                    130,000 ₪ 
(2)  עזרת הזולת בעבר –	           				              30,000 ₪  
(3)  הוצאות רפואיות ונסיעות לטיפולים בעבר –	          20,000 ₪ 
(4)  הסעות מיוחדות ושימוש מוגבר במוניות בעבר -            15,000 ₪



2. נזק כללי:

כב' בית המשפט מתבקש לפסוק לתובעת פיצוי הולם בגין נזקיה, בין היתר, בראשי הנזק הבאים:

1. הפסדי השתכרותה בעתיד, על-פי מידת מוגבלותה התפקודית של התובעת, או לחילופין, בהתאם לשיעור נכותה הרפואית, לרבות הפסדים בתקופת  הפנסיה.
1.  עזרת הזולת בעתיד.
1.  הוצאות רפואיות ופארה רפואיות ונסיעות לטיפולים בעתיד. 	
1.  הוצאות ניידות מוגברות בעתיד. 
1.  פיצוי בגין נזקיה הלא ממוניים של התובעת. 







15. כל הטענות בכתב תביעה זה נטענות במצטבר או לחילופין, הכל לפי תכנן והקשרן.

אשר על כן, מתבקש כב' ביהמ"ש להזמין את הנתבעים לדין ולחייבם לפצות את התובעת כמפורט לעיל, בצירוף ריבית חוקית מירבית והפרשי הצמדה מלאים מיום הגשת התביעה ועד לתשלום בפועל, ולרבות הוצאות המשפט, שכ"ט עו"ד ומע"מ.	



                                                                                          ______________
						                אריאל פרייברג, עו"ד
								          ב"כ התובעת      



